Euroopa Liidu Teataja L 236 , 23/09/2003 Lk 0794 - 0795



3. KALANDUS 1. 31994 R 1626: nõukogu määrus (EÜ) nr 1626/94, 27. juuni 1994, millega kehtestatakse Vahemere kalavarude kaitse teatavad tehnilised meetmed (EÜT L 171, 6.7.1994, lk 1); muudetud järgmiste aktidega: - 31996 R 1075: nõukogu määrus (EÜ) nr 1075/96, 10.6.1996 (EÜT L 142, 15.6.1996, lk 1), - 31998 R 0782: nõukogu määrus (EÜ) nr 782/98, 7.4.1998 (EÜT L 113, 15.4.1998, lk 6), - 31999 R 1448: nõukogu määrus (EÜ) nr 1448/1999, 24.6.1999 (EÜT L 167, 2.7.1999, lk 7), - 32000 R 0812: nõukogu määrus (EÜ) nr 812/2000, 17.4.2000 (EÜT L 100, 20.4.2000, lk 3), - 32000 R 2550: nõukogu määrus (EÜ) nr 2550/2000, 17.11.2000 (EÜT L 292, 21.11.2000, lk 7), - 32001 R 0973: nõukogu määrus (EÜ) nr 973/2001, 14.5.2001 (EÜT L 137, 19.5.2001, lk 1). Enne Malta ühinemise kuupäeva muudab nõukogu määrust (EÜ) nr 1626/94, et kehtestada vajalikud Maltat käsitlevad kaitsemeetmed järgmiste suuniste kohaselt: - kalapüük 25-miilises majandusvööndis peaks piirduma väikesemahulise rannapüügiga, s.o alla 12-meetrise kogupikkusega kalalaevad, mis ei kasuta mootori jõul veetavaid püüniseid, allpool esitatud eranditega. Alla 12-meetriste laevade kogu püügikoormus ei või ületada viimaste aastate taset; - traalerid kogupikkusega kuni 24 meetrit võivad 25-miilises majandusvööndis siiski kalastada teatavates traalimiseks sobivates piirkondades. Traalerite mootorivõimsusena (kW) väljendatud üldine püügivõimsus ei tohi ületada 25-miilises majandusvööndis aastatel 2000-2001 täheldatud püügivõimsust ning alla 200 meetri sügavuses vees kalastava traaleri mootorivõimsus ei tohi ületada 185 kW (250 hobujõudu). Neid piirmäärasid võib muuta, arvestades asjaomaste teadusasutuste soovitatud uusi usaldusväärseid teaduslikke tõendeid; - laevade arv, mis võivad osaleda lampuki (Coryphaena hippurus - harilik kuldmakrell) püügis, on maksimaalselt 130. Tavaliselt augustist detsembrini kestva kalastushooaja jooksul võivad peibutuspüügivahendite jagamisel ja püügileasetamisel osaleda mittediskrimineerival alusel kõik ühenduse kalurid, kuid mittemaltalastest kalurid ainult väljaspool 12-miilist vööndit; - kõik üle 12-meetrise kogupikkusega laevad, millel on lubatud kalastada 25-miilises majandusvööndis ning mis on põhjatraalerid, "lampara" seinnoodaga kalastavad laevad, peibutuspüügivahenditega lampuki't kalastavad laevad ning laevad, mis püüavad suurte pelaagiliste seinnootade ja tööstuslike õngejadadega tuunikalu ja muid kaugele migreeruvaid kalu, kantakse nimekirja. Püügikoormuse võimaliku suurenemise korral tuleb tagada vööndi püsiv säilitamine. Üksikasjalikud eeskirjad eespool mainitud nimekirja koostamise, püügikoormuse seiresüsteemi ja vajaduse korral 25-miilises majandusvööndis lampuki püügi kohta võetakse vastu ühenduse kalandus- ja akvakultuurisüsteemi loova määruse (EMÜ) nr 3760/92 [1] artiklis 18 sätestatud korras. Tõhusate seiremeetodite üle otsustatakse vastavalt acquis'le. Selle püügikoormuse korralduskava tingimusi kontrollitakse uuesti Malta ühinemise korral, lähtudes asjaomaste teadusasutuste soovitatud uutest usaldusväärsetest teaduslikest tõenditest, et hinnata nende mõju kalavarude säilitamisele. Malta ühinemise korral tegeldakse eri püügivahendite vastuoludest tulenevate probleemide ja nende vähendamise võimalike meetmetega ühenduse tasandil. Vastavalt määrusele (EÜ) nr 1239/98 [2], millega muudetakse määrust (EÜ) nr 894/97, milles sätestatakse teatavad tehnilised meetmed kalavarude kaitseks, on 25-miilises majandusvööndis keelatud kasutada triivvõrkusid. Need kaitsemeetmed on mittediskrimineerivad ja kehtivad kogu 25-miilises majandusvööndis. Eespool esitatud lahendus ei mõjuta teiseste õigusaktide kehtestamist selles valdkonnas. 2. 31998 R 0088: nõukogu määrus (EÜ) nr 88/98, 18. detsember 1997, millega kehtestatakse teatavad tehnilised meetmed Läänemere, Suur- ja Väike-Belti ning Sundi vete kalavarude kaitseks (EÜT L 9, 15.1.1998, lk 1); muudetud järgmise aktiga: - 31998 R 1520: nõukogu määrus (EÜ) nr 1520/98, 13.7.1998 (EÜT L 201, 17.7.1998, lk 1). Enne ühinemiskuupäeva muudab nõukogu määrust (EÜ) nr 88/98, et kehtestada vajalikud kaitsemeetmed järgmiste suuniste kohaselt: - nende laevade mootori võimsus, millel on lubatud kala püüda Liivi lahes, ei tohi ületada 221 kW; - laevad, millel on lubatud kala püüda Liivi lahes, kantakse nimekirja; nimekirja koostamise eesmärk on tagada, et mootorivõimsusena (kW) väljendatud üldine püügivõimsus ei ületaks Riia lahes aastatel 2000-2001 täheldatud püügivõimsust. Üksikasjalikud eeskirjad nimekirja koostamise ja Liivi lahe püügikoormuse seiresüsteemi kohta võetakse vastu ühenduse kalandus- ja akvakultuurisüsteemi loova määruse (EMÜ) nr 3760/92 [3] artiklis 18 ettenähtud korras. Need tehnilised kaitsemeetmed on mittediskrimineerivad ja kehtivad kogu Liivi lahes. Eespool esitatud lahendus ei mõjuta teiseste õigusaktide kehtestamist selles valdkonnas. [1] EÜT L 389, 31.12.1992, lk 1. [2] EÜT L 171, 17.6.1998, lk 1. [3] EÜT L 389, 31.12.1992, lk 1. --------------------------------------------------